**Dennis Brian Erickson** (født 24. mars 1947 i Everett i Washington) er en trener i amerikansk fotball som sist jobbet som hovedtrener for Salt Lake Stallions i Alliance of American Football. Han var også hovedtrener ved University of Idaho (1982–1985, 2006), University of Wyoming (1986), Washington State University (1987–1988), University of Miami (1989–1994), Oregon State University (1999–2002) og Arizona State University (2007–2011). I løpet av sin tid i Miami vant Ericksons lag to nasjonale titler, i 1989 og 1991. Som hovedtrener i college football har han et sammenlagtresultat på 179–96–1 (.650).

Erickson var også hovedtrener for to lag i NFL, Seattle Seahawks (1995–1998) og San Francisco 49ers (2003–2004), hvor han hadde et sammenlagtresultat på 40–56 (.417).

Erickson pensjonerte seg 30. desember 2016 etter 47 år som trener. I 2018 ble Erickson utpekt til hovedtrener for Salt Lake Stallions i AAF.

Tidlig liv
----------

Erickson vokste opp i Ferndale i Washington, 100 miles (160 km) nord for Seattle, og i Everett i Washington, 25 miles (40 km) nord for Seattle. Faren Robert "Pinky" Erickson var hovedtrener for amerikansk fotballprogrammet ved Ferndale High School og senere ved Cascade High School i Everett. Erickson selv spilte quarterback for rivalskolen Everett High, hvor familiens nabo Bill Dunn var hovedtrener. Dette «made for some quiet dinners on game day.» Som junior var Dennis startende quarterback etter å ha slått den forrige starteren, senioren Mike Price, som også endte opp med å bli hovedtrener i college.

Price, som var sønn av hovedtreneren for Everett Junior College, ble flyttet til forsvar hvor han spilte safety. Da Erickson forlot Washington State til fordel for Miami i 1989 anbefalte han Mike Price (som endte opp med å få jobben) til å erstatte ham, og Price leide Ericksons hjem i Pullman. Erickson hadde blitt valgt fremfor Price for jobben ved Washington State i 1987. Seks år tidligere, i 1981, hadde Price vunnet en stilling ved Weber State College i Ogden i Utah over Erickson. I løpet av hans tid i Idaho var Erickson og Price uavgjort mot hverandre, 2–2, og ved Oregon State vant han knapt, 2–1, mot Price og Washington State.

Erickson ble uteksaminert fra EHS i 1965 og takket ja til et idrettsstipend for amerikansk fotball på Montana State i Bozeman under hovedtrener Jim Sweeney. Han var en effektiv quarterback fra 1966 til 1968, og ble utpekt til All-Conference i Big Sky Conference. Like etter hans seniorsesong begynte Erickson sin trenerkarriere som en graduate assistant for Montana State i 1969. I 1970, kun 23 år gammel, tok han stillingen som hovedtrener på Billings Central Catholic High School, hvor han kun ble i ett år.

Hovedtrener
-----------

### NFL

#### Seattle

Etter å ha takket nei til tilbud fra både Denver Broncos og Philadelphia Eagles, tok Erickson stillingen som hovedtrener for Seattle Seahawks i januar 1995 for omtrent $1 million i året, mer enn de omtrent $700 000 han tjente i sitt siste år i Miami. I hans første sesong byttet han startende quarterback da han droppet Rick Mirer, andre pick i NFL Draft i 1993, til fordel for John Friesz, som han hadde rekruttert til Idaho i 1985. Friesz ledet Seahawks til lagets nest største comebackseier noensinne, hvor Seattle lå under 20–0 til halftime etter at Mirer hadde stilt til start, og ledet deretter Seahawks til sesongens siste uke for et seriespillresultat på 8–7 etter å ha startet sesongen 2–6, og en tur til sluttspillet hvor de tapte mot Kansas City. I 1996 avsluttet Seahawks sesongen 7–9, som ble Ericksons dårligste sesong med laget. I 1997 ble Seahawks kjøpt opp av Paul G. Allen. Den sesongen hadde Seahawks et av ligaens beste pasningsangrep, men avsluttet seriespillet 8–8 etter å ha startet sesongen 0–2, med en poengforskjell på 76–17 i de to hjemmekampene. Etter sesongen måtte Erickson sparke sin venn og assistent Dave Arnold, som ble erstattet med Pete Rodriguez.

Med en oppdatert spillerstall under NFLs pasningsleder i 1997 Warren Moon startet Seahawks 1998-sesongen med tre strake seiere, men tapte så de tre neste kampene. Senere den sesongen valgte Erickson å gå med Jon Kitna som lederen for angrepet, og sikret en knapp hjemmeseier mot Tennessee Oilers før de reiste til New York for en kamp mot Jets. Kampen, som av mange ble sett på som sesongens beste angrepskamp, endte opp med en dårlig dommeravgjørelse hvor Jets' quarterback Vinny Testaverde fikk en touchdown (hvor han ble gitt scoringen til tross for at videoen viste at han ikke hadde nådd mållinjen) som kostet Seattle kampen og Erickson jobben. Kampen ble senere referert til som en av hovedgrunnene til at NFL igjen tok i bruk et replaysystem etter sesongen.

Det siste året av Ericksons kontrakt med Seahawks i 1999 var verdsatt til $1,3 millioner.

#### San Francisco

I februar 2003 var Erickson tilbake i NFL, nå med San Francisco 49ers som gav ham en 5-årig kontrakt verdt $2,5 millioner per år. Niners hadde problemer med lønnstaket, og Erickson varte bare i to sesonger før han fikk sparken sammen med general manager Terry Donauhe, etter å ha avsluttet 2004-sesongen 2–14. Ansettelsen av Erickson var en overraskelse som mottok mye kritikk fra tilhengere og media etter at laget hadde brukt en uvanlig lang tid på å finne en trener som kunne erstatte den nylig sparkede Steve Mariucci. Det var en sterk pekepinn på at tilhengerne ikke mente at eier John York var i stand til å styre laget, etter at han tok over for svigerbroren Edward J. DeBartolo, Jr. i 2000. Letingen etter en ny trener virket tilfeldig, og flere kandidater meldte at de ikke var interesserte. Da 49ers eventuelt fant et par kandidater var de tre defensive coordinator som ble utpekt. Erickson, som var en angrepsorientert hovedtrener, fikk ikke tilstrekkelig tid til å sette sammen en solid trenerstall. 49ers' angrep bestod i stor grad av spillere som var opplært i west coast offense, som Mariucci hadde brukt. Ericksons aggressive angrepsstil var ulikt lagets gamle system, og selv om Erickson prøvde å tilpasse systemet til et som lignet mer på et west coast offense, lykkes han ikke. Etter to sesonger, og med tre år igjen på kontrakten, fikk han sparken; han var ikke trener i 2005-sesongen.

### Alliance of American Football

I 2018 ble Erickson utpekt til hovedtrener for Salt Lake Stallions i Alliance of American Football, en liga som spilte sin første sesong i 2019. Ligaens første sesong ble stanset 2. april 2019, og den 17. april samme år erklærte ligaen seg konkurs.

Familie
-------

Erickson og konen Marilyn har to sønner: Bryce og Ryan. Erickson gav Bryce en jobb for Arizona State, hvor han var en graduate assistant de to første sesongene. I 2012 ble Bryce hovedtrener for South Albany High School i Albany i Oregon. Senere samme år tok han en stilling som assistenttrener ved Idaho.

Resultater som hovedtrener
--------------------------

### NFL

| Lag | År | Seriespill | Sluttspill |
| --- | --- | --- | --- |
| Seier | Tap | Uavgjort | Seier% | Plassering | Seier | Tap | Seier% | Resultat |
| SEA | 1995 | 8 | 8 | 0 | .500 | 3. i AFC West | – | – | – | – |
| SEA | 1996 | 7 | 9 | 0 | .438 | 4. i AFC West | – | – | – | – |
| SEA | 1997 | 8 | 8 | 0 | .500 | 3. i AFC West | – | – | – | – |
| SEA | 1998 | 8 | 8 | 0 | .500 | 3. i AFC West | – | – | – | – |
| Totalt SEA | 31 | 33 | 0 | .484 |  | – | – | – |  |
| SF | 2003 | 7 | 9 | 0 | .438 | 3. i NFC West | – | – | – | – |
| SF | 2004 | 2 | 14 | 0 | .125 | 4. i NFC West | – | – | – | – |
| Totalt SF | 9 | 23 | 0 | .281 |  | – | – | – |  |
| Totalt | 40 | 56 | 0 | .417 |  |  |  |  |  |

### AAF

| Lag | År | Seriespill | Sluttspill |
| --- | --- | --- | --- |
| Seier | Tap | Uavgjort | Seier% | Plassering | Seier | Tap | Seier% | Resultat |
| SL | 2019 | 2 | 5 | 0 | .286 |  |  |  |  |  |

Referanser
----------

1. ↑  Bonagura, Kyle (30. desember 2016). «Dennis Erickson, Utah assistant and former Miami head coach, retiring». *ESPN.com* **(engelsk)**. Besøkt 6. oktober 2020.
2. 1 2  Genessy, Jody (16. mai 2018). «Dennis Erickson to coach Utah pro team in new Alliance of American Football». *DeseretNews.com* **(engelsk)**. Besøkt 6. oktober 2020.
3. ↑  Vista 1967 (Cascade High School årbok)
4. ↑  «WSU hires Montana assistant». *Lewiston Morning Tribune* **(engelsk)**. Idaho. 23. januar 1968. s. 8. Besøkt 6. oktober 2020.
5. ↑  Ramsdell, Paul (30. september 1982). «Friendly enemies». *Lewiston Morning Tribune* **(engelsk)**. Idaho. s. 1C. Besøkt 6. oktober 2020.
6. ↑  «Bobcat offense's 'big three'». *Spokesman-Review* **(engelsk)**. Spokane, Washington. 4. oktober 1967. s. 16. Besøkt 6. oktober 2020.
7. ↑  «Dennis Erickson, Don Hass pace MSU in All-Big Sky». *Spokesman-Review* **(engelsk)**. Spokane, Washington. 30. november 1967. s. 21. Besøkt 6. oktober 2020.
8. ↑  «Erickson Leaving Miami for Seahawks». *Los Angeles Times* **(engelsk)**. 12. januar 1995. Besøkt 6. oktober 2020.
9. ↑  Cihon, Brett (3. november 2013). «Seahawks complete biggest comeback in franchise history, beat Buccaneers 27-24». *Q13 FOX News* **(engelsk)**. Besøkt 6. oktober 2020.
10. ↑  «Oregon St. to choose Erickson». *Lewiston Morning Tribune* **(engelsk)**. 12. januar 1999. s. 4B. Besøkt 6. oktober 2020.
11. ↑  «Niners name Erickson head coach». *Sports Illustrated* **(engelsk)**. 11. mars 2003. Arkivert fra originalen 24. februar 2003. Besøkt 6. oktober 2020.
12. ↑  «Niners Choose Erickson». *Reno Gazette-Journal* **(engelsk)**. Reno, Nevada. 12. februar 2003. s. B1. Besøkt 6. oktober 2020 – via Newspapers.com.
13. ↑  «Erickson fired with three years left on deal». *ESPN.com* **(engelsk)**. 6. januar 2005. Besøkt 6. oktober 2020.
14. ↑  Grummert, Dale (17. april 1988). «Marilyn Erickson knows the feeling too well». *Lewiston Morning Tribune* **(engelsk)**. Idaho. s. D1. Besøkt 6. oktober 2020.
15. ↑  «Dennis Erickson» **(engelsk)**. Arizona State Sun Devils. Arkivert fra originalen 28. oktober 2012. Besøkt 6. oktober 2020.
16. ↑  «Assistant Coach Bryce Erickson» **(engelsk)**. ASU Athletics. Arkivert fra originalen 6. april 2012. Besøkt 6. oktober 2020.
17. ↑  Sowa, Jesse (29. august 2012). «Dennis Erickson never far from the game». *Corvallis Gazette-Times* **(engelsk)**. Arkivert fra originalen 1. september 2012. Besøkt 6. oktober 2020.
18. ↑  Sowa, Jesse (5. desember 2012). «Bryce Erickson heading to the University of Idaho». *Albany Democrat-Herald* **(engelsk)**. Arkivert fra originalen 9. desember 2012. Besøkt 6. oktober 2020.
19. ↑  «Dennis Erickson NFL Record, Statistics, and Category Ranks». *Pro-football-reference.com* **(engelsk)**. Besøkt 6. oktober 2020.

Videre informasjon
------------------

"Out of Everett," *The Seattle Times'* *Pacific Magazine*, søndag 13. august 1995, . 12-17.

Eksterne lenker
---------------

* Profil for Utah

| * v
* d
* r
Hovedtrenere for Seattle Seahawks |
| --- |
| 
* Jack Patera (1976–1982)
* Mike McCormack # (1982)
* Chuck Knox (1983–1991)
* Tom Flores (1992–1994)
* Dennis Erickson (1995–1998)
* Mike Holmgren (1999–2008)
* Jim Mora (2009)
* Pete Carroll (2010–nå)

*# viser midlertidig hovedtrener*
 |

| * v
* d
* r
Hovedtrenere for San Francisco 49ers |
| --- |
| 
* Buck Shaw (1946–1954)
* Red Strader (1955)
* Frankie Albert (1956–1958)
* Red Hickey (1959–1963)
* Jack Christiansen (1963–1967)
* Dick Nolan (1968–1975)
* Monte Clark (1976)
* Ken Meyer (1977)
* Pete McCulley (1978)
* Fred O'Connor # (1978)
* Bill Walsh (1979–1988)
* George Seifert (1989–1996)
* Steve Mariucci (1997–2002)
* Dennis Erickson (2003–2004)
* Mike Nolan (2005–2008)
* Mike Singletary (2008–2010)
* Jim Tomsula # (2010)
* Jim Harbaugh (2011–2014)
* Jim Tomsula (2015)
* Chip Kelly (2016)
* Kyle Shanahan (2017–nå)

*# viser midlertidig hovedtrener*
 |

|  |  |
| --- | --- |
| Oppslagsverk/autoritetsdata | VIAF **·** LCCN
 |